Pronombres de subchecto en francés

Os pronombres de subchecto en francés son pronombres personals atonos que fan de subchecto. Encara que sigan atonos, beluns se converten en tonicos en a inversión. Jesús Cantera y Eugenio de Vicente: Gramática francesa. Editorial Cátedra, S.A., 1999. p 157, p 266.

 #  Masculín Femenín 1ª Persona singular je  je 2ª Persona singular tu tu
  3ª Persona singular il elle on (impersonal)
  1ª Persona plural nous nous
  2ª Persona plural vous vous 3ª Persona plural ils elles

Por a naturaleza de luenga prefixal que tiene o francés, a liaison d'estos pronombres con o verbo siguient prene importancia. O pronombre je s'apostrofa si va seguiu d'un verbo encomenzau por vocal.

L'uso d'o pronombre de subchecto ye obligatorio chunto con as formas verbals que no sigan d'imperativo de no haber-ie un substantivo que cumpla con esta función.

A diferencia de l'aragonés y luengas ibero-romances, o pronombre il ("el") se fa servir con verbos impersonals (il y a), y con construccions impersonals.

 Pronombre on 
Lo pronombre on deriva de lo latín HŎMO, que orichinó tamién lo pronombre hom en catalán y homne > hombre en aragonés medieval y tamién en castellano antigo (se perdió en lo sieglo d'Oro). Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991. p 107. Encara que d'etimología latina, lo emplego pronominal ye un chermanismo, emplegando-se lo pronombre equivalent man en bella luenga chermanica como l'angles u l'alemán.

Lo pronombre on va seguiu siempre d'un verbo en singular. Indica un significau impersonal comparable a la chent, pero tamién puede prener significaus como nous ("nusatros"), como quelqu'un ("cualcún", "belún"), u mesmo tu. Patrick Guédon, Sylvie Poisson-Quinton: La grammaire du français. Editions Maison des Langues, 2016. pp 20-21.

Con lo significau de nous ("nusatros"):
On est bien tous les deux.
"Nusatros semos bien los dos".
On était jeunes, On était fous. (Canción La Bohème de Charles Aznavour).
"Nusatros yéranos chóvens, nusatros yéranos barrenaus".

Con lo significau de "un" (hombre u muller):
Quand on est sportive, on est musclée. Maïa Grégoire, Odile Thiévenaz: Grammaire progressive du français. Clé International, 2002. pp 16-17.

 Referencias 

 Bibliografía 
 Gramática francesa. Larousse Editorial, S.A, 2014.
 Jesús Cantera y Eugenio de Vicente: Gramática francesa. Editorial Cátedra, S.A., 1999.

Subchecto
Categoría:Pronombres de subchecto por idioma